د اوت سال ۲۰۰۹ زایشتی، د ویر و باورسنجشت جونیور اچیومنت، وه وا داسون تشویق بیه تری کار ره وندیار د مینجا نو جوونیا انتخاو بی. د نوامر ۲۰۰۹، وه دس مجله فورچون وه وا داسون «سردیوونیار دئه» انتخاو بی. د سال ۲۰۱۰، وه رئت د دسه هبدئم قوویتری آئمیا جهون د دیجا فوربز. د دسامر ۲۰۱۰، فایننشیال تایمز، جابز نه وا داسون پیا سال ۲۰۱۰ زایشتی نشو ده. د کنار گرتن استیو جابز و نها د دنیا رئتنش، د دفئه یا فره ایی وا داسونیا، نهابین، پئشکرده و نابغه نشو دیاری بی. نها کنار گرتن استیو جابز د سردیوونیاری شرکت اپل ، نیویورک تایمز، گوت که استیو جابز هنری فورد گات ایسنی یه. و ونه نیا د کنار توماس ادیسون. د ۲۱ دسامر ۲۰۱۱ د بوداپست، شرکت گرافی‌ سافت، اولی مجستمه برنزی استیو جابز نه دروس کرد و گوت که وه یه گل د گپتری آئیما گات مدرنه.